82.   ΝΟΜΟΘΕΤ. ΔΙΑΤΑΓΜΑ υπ’ αριθμ. 399 της 30 Απρ./8 Μαΐου 1974 (ΦΕΚ Α΄124) Περί καταργήσεως των θέσεων Γενικών Επιθεωρητών Διοικήσεως του Υπουργείου Εσωτερικών. Άρθρ.1.-1.Αι, παρά τη Κεντρική Υπηρεσία του Υπουργείου Εσωτερικών, 7 θέσεις Γενικών Επιθεωτητών Διοικήσεως, επί βαθμώ β΄, της κατηγορίας ειδικών θέσεων, αι συσταθείσα δια της παρ. 1 του άρθρ. 1 του Ν.Δ. 3770/1957, «περί τροποποιήσεως και συμπληρώσεως των περί Νομαρχών διατάξεων», ως ετροποποιήθη δια της παρ. 2 του άρθρ. 9 του Ν.Δ. 4260/1962, «περί ρυθμίσεως θεμάτων αφορώντων εις την Γενικήν Δ/νσιν Διοικήσεως του Υπουργείου των Εσωτερικών» και του άρθρ. 8 του Ν.Δ. 4398/1964, «περί ιδρύσεως Νομών Πειραιώς και Γρεβενών και άλλων τινών διατάξεων», καταργούνται. 2.Οι υπηρετούντες εις τας ανωτέρω θέσεις Γενικών Επιθεωρητών Διοικήσεως, διατηρούνται εις την υπηρεσίαν, μέχρι λήξεως της διανυομένης θητείας των και εν πάση περιπτώσει ουχί  πέραν της 15ης Σεπτ. 1974 ότε αποχωρούσιν εκ της υπηρεσίας αυτοδικαίως και άνευ ετέρας τινός διατυπώσεως. Εις τους ειρημένους, κατά τον χρόνον της παραμονής των  εις  την  υπηρεσίαν,   δύναται   να  ανατίθηται δι’ αποφάσεως του Υπουργού Εσωτερικών η προσωρινή αναπλήρωσις ελλείποντος ή απόντος Νομάρχου. 3.Εις τους κατά τας διατάξεις του  παρόντος αποχωρούντας δεν καταβάλλεται εκ του Δημοσίου Ταμείου οιαδήποτε αποζημίωσης ένεκα της προ της λήξεως της θητείας των εξόδου εκ της υπηρεσίας. Άρθρ.2.-Η ισχύς του παρόντος άρχεται από της δημοσιεύσεως δια της Εφημερίδος της Κυβερνήσεως. 